Šalom ja tere õhtust, vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitseväe peastaabiülema kindralleitnant Herzi Halevi sõnul
valmistub Iisrael sõjaks põhjas.
Briti välisminister David Cameron väitis,
et poliitiline protsess Iisraeli-Palestiina konfliktis
ei peaks takistama Palestiina riigi loomist,
eirates sisuliselt Jeruusalemma seisukohta.
Hutide juhitav Ansar Allah ähvardas USAd,
et too ei jõustaks selle Iraani käsilase nimetamist terroriühinguks.
Iisrael valmistub sõjaks Iraani käsilase Hezbollah' vastu põhjas.
Pärast verist piiriülest raketituld, milles sai surma Iisraeli naissõdur
ja haavata veel kaheksa
ning millele Iisraeli Kaitsevägi andis jõulise vastulöögi Liibanonis,
kõrvaldades mh vähemalt kaheksa Hezbollah' terroristi,
väisas Kaitseväe peastaabiülem kindralleitnant Herzi Halevi
Iisraeli põhjarinnet, mille käigus käskis reservistidel
valmistuda sõjaks põhjas.
Tahan teile öelda: me ei lõpeta seda (sõda)
ilma Metula ja muude põhja asulate elanike tagasitoomiseta
väga turvalises seisus.
Võite küsida, kuidas see juhtuks?
Oleme mundris, ja teiegi, kui lähete koju, peate valmistuma sõjaks.
See on me esmane ülesanne,
ja pole kedagi, kes selles meiega ei nõustuks.
Ja valmistumegi sõjaks põhjas.
Kindral Halevi rõhutas ka,
et Iisraeli julgeolekuplaanid
oma suveräänsuse ja kodanike kaitse tagamiseks teostatakse -
olgu diplomaatia või sõjalise jõu abil.
Viimselt oleme sõjaks valmis!
Isegi kui sõda ei tule,
ei tule järeleandmisi vajalike saavutuste osas.
Hezbollah ei tohi jääda piirile, tõrjume tagasi kõik ta võimekused.
Siin saab olema palju vaiksem, siin saab olema palju stabiilsem,
ja siis saavad elanikud naasta.
Kas see võib juhtuda homme? Ilmselt mitte. See võtab aega.
Arvan, kõneluste põhjal kohalike juhtidega,
et ka elanikud ei tõtta, ent nõuavad meilt head tulemust.
New York'is käsitles Stephen Dujarric, ÜRO peasekretäri kõneisik,
viimaseid piiriüleseid vaenutegevusi,
mille Hezbollah algatas 8. okt,
olles tänaseks tulistanud sadu lendkehi Põhja-Iisraeli asulate pihta.
Kiire ülevaade Liibanonist, kus me ÜRO rahuvalvemissioon
on teatanud murettekitavast muutusest
tulevahetuses Iisraeli vägede ja relvarühmade vahel Liibanonis
sh alade ründamisest sinisest joonest kaugel.
Vaenupoolte rahurikkumised alates 8. oktoobrist
on juba nõudnud palju elusid ja põhjustanud olulist kahju
elanike kodudele ja avalikule taristule.
Äsjane eskalatsioon on tõesti ohtlik ja peab lõppema.
Hezbollah tulistab sihilikult rakette ja tankirusikaid
nii Iisraeli tsiviil- kui sõjaliste objektide pihta,
ent ÜRO esindaja kordab ikka selle organi üleskutset kõikidele pooltele
lõpetada tulistamine ja taotleda diplomaatilist lahendust.
Rahuvalveüksus UNIFIL jätkab täit suhtlust pooltega
pingete alandamiseks ja jätkab oma mandaadi teostamist.
Rahuvalvajad jäävad kohapeal tegutsema
hoolimata süvenevaist ohtudest ja raskustest.
Kutsume taas üles kõiki pooli lõpetama tulistamine
ja taotlema diplomaatilist lahendust.
Gaza sektoris jätkab Iisraeli Kaitsevägi surmavate löökide andmist
islamistlikule Hamasile ja selle terroristidele.
Üksnes viimasel ööpäeval surmati kümneid terroriste.
Iisraeli Kaitsevägi on ka alustanud täpset ja piiratud operatsiooni
Nasser'i haiglas,
kui ilmnes usutav teave,
kus võiksid asuda pantvangide surnukehad,
kelle Hamas ja selle kaasterroristid vangistuses tapsid.
Teostame täpseid päästeoperatsioone, nagu varemgi,
kohtades, kus meie luure andmeil võidakse hoida pantvangide surnukehi.
Meil on usutavaid andmeid mitmest allikast, sh vabastatud pantvangidelt,
et Hamas hoidis pantvange Nasser'i haiglas Khan Yunis'es
ja et meie pantvangide surnukehad võivad olla Nasser'i haigla ruumes.
Vastupidiselt Hamasi pooldavaist meediaist üle ilma levivale valeinfole
rõhutas admiral Hagari veel,
et haigla patsientidel ja töötajatel ei kästud lahkuda.
Kuna Hamasi terroristid peituvad ilmselt just praegu
haavatud tsiviilelanike taha Nasser'i haiglas,
ning ilmselt peitsid ka meie pantvange haiglas,
teostab Iisraeli Kaitsevägi täpset ja piiratud operatsiooni Nasser'i haiglas.
See tundlik operatsioon valmistati ette täpselt
ja seda viib läbi Kaitseväe eriüksus, kes sai selle tarvis eriväljaõppe.
Me sõjalises missioonis määratletud peaeesmärk
on tagada, et Nasser'i haigla jätkaks oma olulist tööd
Gaza patsientide ravimisel.
Teatasime sellest mitmes kõneluses,
mille pidasime haigla töötajatega viimasel paaril päeval.
Rõhutasime, et ei patsiendid ega töötajad pea haiglast lahkuma.
On oluline rõhutada, et sellal kui näivad hoogustuvat sõjalised püüded
jõuda Hamasi kätte jäänud pantvangideni Gaza sektoris,
teatas Jeruusalemm, et ei kavatse saata oma esindust
eesotsas Mossad'i juhi David Barnea'ga
järgmisele kohtumisele Katari, Egiptuse ja USA esindustega,
kui islamistlik Hamas ei muuda oluliselt oma vastuvõetamatuid nõudeid.
Ehkki Biden'i valitsust ilmselt vihastas Iisraeli loobumine kõnelustest,
sellal kui Hamas peab neid pahauskselt,
rõhutas peaminister Benjamin Netanyahu,
et Jeruusalemm jääb paindlikult oma põhinõudmiste juurde.
Sel nädalal vabastasime 2 pantvangi hiilgava sõjalise operatsiooniga.
Seni oleme vabastanud 112 pantvangi
tugeva sõjalise surve ja kindlate läbirääkimiste abil.
Sama aitab vabastada teisi pantvange:
tugev sõjaline surve ja väga kindlad läbirääkimised.
Tõesti, Hamas lõpetagu oma luululised nõudmised.
Kui lõpetab, saame edasi liikuda.
Sellal kui Iisrael jätkab võitlust islamistlike terroriühingutega,
mis vallandasid sõja jõhkra tapatööga Lõuna-Iisraelis 7. oktoobril,
püüab USA koostöös ÜK ja Lähis-Ida pragmaatiliste araabiamaadega
luua raamistiku, mis sisuliselt sunniks Iisraelile peale
nn. kahe riigi lahenduse.
Minister on niisiis selgesti öelnud,
et pärast kõnelusi teistega regioonis on olemas edasitee,
mis erineb Iisraeli siiani järgitud teest,
et pakkuda Iisraelile püsivat rahu ja julgeolekut.
Ja see hõlmab kahe riigi rajamist.
Ja me läheme seda teed edasi.
Ja oleme ühes regiooni teiste riikidega, sh Saudi Araabiaga, selgitanud,
et see pakuks Iisraeli rahvale suuri hüvesid - kui nad seda teed läheksid -
sh edasist lõimumist regiooni, sh julgeolekutagatisi.
Seega, kui rääkida kõikidest neist küsimustest,
pakume ikka välja nägemuse, mis me meelest on parem tee, nagu ütlesin,
mitte üksnes palestiina rahvale,
vaid pakub viimselt suuremat turvalisust ka Iisraeli rahvale.
Ametnik, kes veab rahvusvahelisi pingutusi
kahe riigi lahenduse kehtestamiseks, on ÜK välisminister David Cameron,
kes koguni väitis, et Palestiina riigi rajamist
võiks edendada juba enne taotletava poliitilise protsessi lõppu,
kui lõpeb sõda Hamasiga.
Oleme alati öelnud, et toetame kahe riigi lahendust.
Soovime turvalist Iisraeli kõrvuti turvalise Palestiinaga.
Nii saab anda lootust, väärikust, rahu nii iisraellastele kui palestiinlastele.
Muidugi, kahe riigi lahenduse korral
tuleb teatud järgus tunnustada Palestiinat riigina.
Ja ütlesin, et sellega ei pea ootama protsessi lõpuni.
See ei peaks tulema kohe alguses,
sest palestiinlastel tuleb teha muutusi ja reforme, sh Pos,
ent see võiks olla osa sellest protsessist, arvan ma.
Jeemenis teatas Iraani käsilane Ansar Allah, mida juhib huti hõim,
et ta on siiani värvanud
ca 200 000 vabatahtlikku Iisraeliga sõdima.
Jätkame mobilisatsiooni ja värbamist,
et pidada tõotatud vallutuse ja püha sõja lahingut
sionistliku vaenlase vastu.
Värvatute arv on üle 200 000 võitleja ja vabatahtliku,
kes on liitunud sõjaliste õppustega, valmistumaks mobilisatsiooniks
okupandi ja sionistliku moodustise vastu.
Valmistudes sõjaks Iisraeliga - Iraani tulevikuplaane järgides -
esitas huti ametnik ka ähvarduse USA suunas,
hoiatades ränkade tagajärgedega, kui Washington peaks jõustama
oma hiljutise määratluse, et Ansar Allah on terroriühing.
Valmistume, ning ameeriklased mässitakse sisse ja upuvad.
Kui nad jõustavad selle otsuse ja on ikka ülbed ja suurelised,
siis on (terroriühingu) määratlusele järgnev hullem kui eelnev,
sest see tõestab nende läbikukkumist.
Tänan vaatamast TV7 Iisraeli Uudiseid!
Tahame rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks
ja te soovite aidata meil nende kulusid kanda,
hindaksime kõrgelt teie annetust,
mille saate teha me võrgulehel www.tv7israelnews.com.
Palun paluge ka rahu Jeruusalemmale ja päästet Iisraelile!
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik